Source: http://www.legex.ro/Ordin-3008-2019-164342.aspx
Timestamp: 2019-12-15 18:46:11+00:00

Document:
Ordinul 3008/2019 | Legislatie gratuita
Ordinul Nr.3008 din 28.10.2019
privind aprobarea Regulamentului de organizare şi desfăşurare a concursului naţional de admitere la Programul de formare specializată pentru ocuparea unei funcţii publice corespunzătoare categoriei înalţilor funcţionari publici, anul 2019 - seria II
Luând în considerare Adresa Institutului Naţional de Administraţie nr. 7.422 din 24.10.2019, înregistrată la Ministerul Dezvoltării Regionale şi Administraţiei Publice cu nr. 145.100 din 28.10.2019, prin care se solicită aprobarea Regulamentului de organizare şi desfăşurare a concursului naţional de admitere la Programul de formare specializată pentru ocuparea unei funcţii publice corespunzătoare categoriei înalţilor funcţionari publici, anul 2019 - seria II, şi Referatul de aprobare al Institutului Naţional de Administraţie nr. 7.407 din 24.10.2019,văzând Hotărârea nr. 13 din 23.07.2018 a Consiliului de coordonare care funcţionează pe lângă Institutul Naţional de Administraţie, prin care s-a avizat tariful de participare la Programul de formare specializată pentru ocuparea unei funcţii publice corespunzătoare categoriei înalţilor funcţionari publici, aprobat prin Ordinul viceprim-ministrului, ministrul dezvoltării regionale şi administraţiei publice, nr. 5.940/2018,ţinând cont de dispoziţiile art. 7 alin. (5) din Ordonanţa Guvernului nr. 23/2016 privind înfiinţarea Institutului Naţional de Administraţie, aprobată cu modificări şi completări prin Legea nr. 44/2017, cu modificările ulterioare,în conformitate cu prevederile art. 3 alin. (5) din Hotărârea Guvernului nr. 1.005/2016 privind organizarea şi funcţionarea Institutului Naţional de Administraţie, cu modificările ulterioare,în baza art. 2 alin. (1) din Regulamentul privind organizarea şi desfăşurarea programului de formare specializată pentru ocuparea unei funcţii publice corespunzătoare categoriei înalţilor funcţionari publici, aprobat prin Hotărârea Guvernului nr. 832/2007, cu modificările şi completările ulterioare,în temeiul art. 12 alin. (6) din Hotărârea Guvernului nr. 51/2018 privind organizarea şi funcţionarea Ministerului Dezvoltării Regionale şi Administraţiei Publice, cu modificările ulterioare,viceprim-ministrul, ministrul dezvoltării regionale şi administraţiei publice, emite prezentul ordin. Articolul 1Se aprobă Regulamentul de organizare şi desfăşurare a concursului naţional de admitere la Programul de formare specializată pentru ocuparea unei funcţii publice corespunzătoare categoriei înalţilor funcţionari publici, anul 2019 - seria II, prevăzut în anexa care face parte integrantă din prezentul ordin. Articolul 2Direcţia generală management financiar, resurse umane şi administrativ va comunica prezentul ordin Institutului Naţional de Administraţie. Articolul 3Institutul Naţional de Administraţie va duce la îndeplinire prevederile prezentului ordin. Articolul 4 Prezentul ordin se publică în Monitorul Oficial al României, Partea I, prin grija Institutului Naţional de Administraţie. Viceprim-ministrul, ministrul dezvoltării regionale şi administraţiei publice, Vasile-Daniel Suciu Bucureşti, 28 octombrie 2019. Nr. 3.008. ANEXĂREGULAMENT de organizare şi desfăşurare a concursului naţional de admitere la Programul de formare specializată pentru ocuparea unei funcţii publice corespunzătoare categoriei înalţilor funcţionari publici, anul 2019 - seria II Articolul 1Institutul Naţional de Administraţie organizează Programul de formare specializată pentru ocuparea unei funcţii publice corespunzătoare categoriei înalţilor funcţionari publici, anul 2019 - seria II, denumit în continuare Programul, în conformitate cu prevederile Hotărârii Guvernului nr. 832/2007 pentru aprobarea Regulamentului privind organizarea şi desfăşurarea programului de formare specializată pentru ocuparea unei funcţii publice corespunzătoare categoriei înalţilor funcţionari publici, cu modificările şi completările ulterioare, ale Ordonanţei Guvernului nr. 23/2016 privind înfiinţarea Institutului Naţional de Administraţie, aprobată cu modificări şi completări prin Legea nr. 44/2017, cu modificările ulterioare, ale Hotărârii Guvernului nr. 1.005/2016 privind organizarea şi funcţionarea Institutului Naţional de Administraţie, cu modificările ulterioare, şi ale Ordonanţei de urgenţă a Guvernului nr. 57/2019 privind Codul administrativ, cu completările ulterioare. Articolul 2
(1) Admiterea la Program se face prin concurs naţional la care pot participa:a) persoanele care ocupă o funcţie publică corespunzătoare categoriei înalţilor funcţionari publici, conform legislaţiei în vigoare; b) persoanele care îndeplinesc condiţiile prevăzute la art. 394 alin. (4) lit. b), la art. 395 alin. (2) şi la art. 465 alin. (1) lit. a), b), d), h) şi k) din Ordonanţa de urgenţă a Guvernului nr. 57/2019 , cu completările ulterioare, şi care au cel puţin 4 ani vechime în specialitatea studiilor superioare de lungă durată absolvite.
(2) Concursul este alcătuit din două probe:a)selectarea dosarelor de concurs; b)interviu. Articolul 3
(1) Pentru organizarea şi desfăşurarea concursului naţional de admitere se constituie 2 comisii de concurs şi o comisie de soluţionare a contestaţiilor.
(2) Comisiile de concurs şi comisia de soluţionare a contestaţiilor sunt constituite din reprezentanţi desemnaţi de:a)Ministerul Dezvoltării Regionale şi Administraţiei Publice (MDRAP); b)Institutul Naţional de Administraţie (INA); c)Secretariatul General al Guvernului (SGG).
(3) Componenţa nominală a comisiilor de concurs este următoarea:Comisia de concurs nr. 1 - membri titulari
Nr. crt. Prenumele şi numele Instituţia Calitatea
1. Pavel Năstase INA Preşedinte
3. Paul Ştefan Naidin SGG Membru
Comisia de concurs nr. 1 - membri supleanţi
1. Rodica Maria Picu INA Preşedinte
3. Cătălina Irimescu SGG Membru
Comisia de concurs nr. 2 - membri titulari
1. Geea-Rossana Balazsy-Titieni INA Preşedinte
2. Vasilica Baciu MDRAP Membru
Comisia de concurs nr. 2 - membri supleanţi
1. Iuliana Leca INA Preşedinte
2. Cristinel Ştefan Donţu MDRAP Membru
3. Marta Maria Preda SGG Membru
(4) Componenţa nominală a comisiei de soluţionare a contestaţiilor este următoarea: Comisia de soluţionare a contestaţiilor - membri titulari
1. Claudiu-Emanuel Simion INA Preşedinte
3. Dragoş Condrea SGG Membru
Comisia de soluţionare a contestaţiilor - membri supleanţi
1. Dan Sachelarescu INA Preşedinte
2. Maria Domnica Focşăneanu MDRAP Membru
3. Mihaela Ioniţă SGG Membru
Articolul 4Tematica pentru concursul naţional de admitere la Programul de formare specializată pentru ocuparea unei funcţii publice corespunzătoare categoriei înalţilor funcţionari publici este: a)Constituţia României, republicată; b)Ordonanţa de urgenţă a Guvernului nr. 57/2019 privind Codul administrativ, cu completările ulterioare; c)Legea administraţiei publice locale nr. 215/2001, republicată, cu modificările şi completările ulterioare: capitolul II - secţiunea 1, secţiunea a 4-a, capitolul VI - secţiunea 1, secţiunea a 3-a, secţiunea a 4-a; d)Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare; e)Legea nr. 52/2003 privind transparenţa decizională în administraţia publică, republicată; f)Legea nr. 544/2001 privind liberul acces la informaţiile de interes public, cu modificările şi completările ulterioare; g)Hotărârea Guvernului nr. 341/2007 privind intrarea în categoria înalţilor funcţionari publici, managementul carierei şi mobilitatea înalţilor funcţionari publici, cu modificările şi completările ulterioare; h)Ordinul secretarului general al Guvernului nr. 600/2018 privind aprobarea Codului controlului intern managerial al entităţilor publice; i)Tratatul privind Uniunea Europeană; j)Tratatul privind funcţionarea Uniunii Europene; k)Carta drepturilor fundamentale a Uniunii Europene. Articolul 5Calendarul de desfăşurare a concursului naţional de admitere la Programul de formare specializată pentru ocuparea unei funcţii publice corespunzătoare categoriei înalţilor funcţionari publici, anul 2019 - seria II, este:
Nr. crt. Activitatea planificată Perioada de desfăşurare
1. Înscrierea candidaţilor 9-13 decembrie 2019
2. Prima probă a concursului: selectarea dosarelor de concurs 17-18 decembrie 2019
3. Afişarea rezultatelor 18 decembrie 2019
4. Perioada de depunere a contestaţiilor la rezultatul selectării dosarelor 19 decembrie 2019
5. Afişarea: - rezultatelor contestaţiilor; - listelor nominale ale candidaţilor admişi; - programului desfăşurării interviului. 20 decembrie 2019
6. A doua probă a concursului: interviul 14-16 ianuarie 2020
7. Afişarea rezultatelor 17 ianuarie 2020
8. Perioada de depunere a contestaţiilor la rezultatul probei de interviu 20 ianuarie 2020
9. Afişarea: - rezultatelor contestaţiilor; - rezultatelor finale ale concursului. 21 ianuarie 2020
10. Completarea dosarului personal şi achitarea tarifului de şcolarizare de către candidaţii declaraţi „Admis" (termen: 15 zile lucrătoare) 22 ianuarie-12 februarie 2020
Articolul 6Pentru anul 2019 - seria II, cifra de şcolarizare în cadrul Programului este de 75 de locuri. Articolul 7
(1) Pentru anul 2019 - seria II, tarifele de participare la Program sunt:a)tarif de înscriere la concurs - 300 lei; b)tarif de şcolarizare - 3.840 lei.
(2) Tariful de înscriere la concurs se achită în contul RO91TREZ70120G331700XXXX, deschis la Trezoreria Operativă Sector 1. Dovada achitării tarifului constituie element obligatoriu pentru dosarul de admitere, conform prevederilor art. 14 alin. (1) lit. h) din Regulamentul privind organizarea şi desfăşurarea programului de formare specializată pentru ocuparea unei funcţii publice corespunzătoare categoriei înalţilor funcţionari publici, aprobat prin Hotărârea Guvernului nr. 832/2007, cu modificările şi completările ulterioare.
(3) Tariful de şcolarizare se achită în contul RO91TREZ70120G331700XXXX, deschis la Trezoreria Operativă Sector 1. Tariful de şcolarizare se achită, integral, în termen de 15 zile lucrătoare de la data afişării rezultatelor finale.
COMENTARII la Ordinul 3008/2019
Momentan nu exista niciun comentariu la Ordinul 3008 din 2019
Alte acte pe aceeaşi temă cu Ordin 3008/2019

References: Articolul 1
 Articolul 2
 Articolul 3
 Articolul 4
 Articolul 1
 Articolul 2
 Articolul 3

Articolul 4
 Articolul 5

Articolul 6
 Articolul 7